মোবাইল টেলিফোনি
প্রথম সম্পূর্ণ স্বয়ংক্রিয় প্রথম প্রজন্মের নেটওয়ার্ক ছিল নর্ডিক মোবাইল টেলিফোন (এনএমটি) সিস্টেম, যা একযোগে ডেনমার্ক, ফিনল্যান্ড, নরওয়ে এবং সুইডেনে ১৯৮১ সালে চালু হয়। এনএমটি হল প্রথম মোবাইল ফোন নেটওয়ার্ক যা আন্তর্জাতিক রোমিং করতে সক্ষম হয়। সুইডিশ তড়িৎ প্রকৌশলী অস্ট মাকিতালো (Öst Mäkitalo) ১৯৬৬ সালে এই দৃষ্টিভঙ্গিতেই কাজ শুরু করেন, এবং তিনি এনএমটি সিস্টেমের জনক হিসেবে বিবেচিত হন এবং কেউ কেউ তাকে সেলুলার সিস্টেমের জনকও বলে।
উইন্ডোজ ফোন
উইন্ডোজ ফোন () হল এক ধরনের প্রোপ্রিয়েটারি স্মার্টফোন অপারেটিং সিস্টেমের সিরিজ, যা উন্নয়ন করে থাকে মাইক্রোসফট। এটি উইন্ডোজ মোবাইলের উত্তরসূরি, যদিও পূর্বেকার প্ল্যাটফর্মের সাথে এটি বেমানান। এন্টারপ্রাইজ বাজারের পরিবর্তে এর মূল লক্ষ্য ভোক্তা বাজার। এটি প্রথম চালু করা হয় ২০১০ সালের অক্টোবরে এবং ২০১১ সালের প্রথম ভাগে এটি এশিয়াতে মুক্তি পায়। উইন্ডোজ ফোনের সর্বশেষ সংস্করণ হল উইন্ডোজ ফোন ৮, যা ২০১২ সালের ২৯ অক্টোবর চালু করা হয়।